《游石门》
清代·鲍汀

终朝面山坐，山远意自亲。披云入山中，弥觉所历真。

漭流震厓入，仄蹬迷荆榛。局步眩反顾，攀援惬前因。

高岩驻夕景，阴壑无阳春。酌彼涧中水，憩此石上茵。

夙闻乔木末，时有餐霞人。古台閟灵迹，石扇空嶙峋。

作者简介：生卒年不详，清代人，活动于乾隆年间。字若洲，号勤斋。擅书画，书法宗赵子昂、董其昌，画学倪云林。清朝蒋宝龄《墨林今话》、《《中国书法大辞典》收录。